Χάρης Χαραλάμπους

Ο Χάρης Χαραλάμπους είναι Ελληνοκύπριος πολιτικός και μηχανολόγος. Διετέλεσε Υπουργός Υγείας της Κύπρου.

Βιογραφικά στοιχεία 
Ο Χάρης Χαραλάμπους γεννήθηκε στην Κάτω Ζώδια το 1951. Σπούδασε μηχανολογία και απέκτησε τον τίτλο MSc. Επιπρόσθετα, έχει παρακολουθήσει στην Κύπρο, στην Ολλανδία και στις ΗΠΑ ολοκληρωμένα προγράμματα finance, λογιστικής, ηλεκτρονικών υπολογιστών, διεύθυνσης επιχειρήσεων τροφίμων κ.α..

Για 29 χρόνια εργαζόταν στο Λαϊκό Καφεκοπτείο. Την περίοδο 2003-2006 διετέλεσε γενικός διευθυντής της εταιρείας. 

Την περίοδο 1988-1993 ήταν μέλος του διοικητικού συμβουλίου της Αρχής Ηλεκτρισμού Κύπρου (ΑΗΚ) και την περίοδο 2000-2005 ήταν μέλος του διοικητικού συμβουλίου της Eurocypria Airlines. Από το 2003 έως το 2005 ήταν αντιπρόεδρος της Eurocypria Airlines. Την περίοδο 2005-2006 διετέλεσε αντιπρόεδρος του διοικητικού συμβουλίου της ΑΗΚ.

Είναι νυμφευμένος με την Αγγέλα Χαραλάμπους και έχει δύο παιδιά.

Πολιτική διαδρομή 
Στις 13 Ιουνίου 2006 διορίστηκε Υπουργός Υγείας στην κυβέρνηση Τάσσου Παπαδόπουλου, θέση στην οποία παρέμεινε μέχρι τις 15 Ιουλίου 2007. Αποχώρησε από τη θέση του, όπως και οι υπόλοιποι τρεις υπουργοί που είχαν προταθεί από το ΑΚΕΛ, μετά την απόφαση του κόμματος να διεκδικήσει την προεδρία της δημοκρατίας στις εκλογές του 2008 με τον Δημήτρη Χριστόφια και όχι να υποστηρίξει τον Τάσσο Παπαδόπουλο για δεύτερη θητεία.

Παραπομπές

Πηγές 

Κύπριοι μηχανολόγοι μηχανικοί
Υπουργοί Υγείας (Κύπρος)
Κυβέρνηση Τάσσου Παπαδόπουλου 2003